Øvrevatnet (Fauske)

Øvrevatnet er en liten innsjø som ligger i en dal rett sørvest for Blåmannsisen i Fauske kommune i Nordland. Det renner en navnløs elv inn i vannet, men ca. 1 km øst for vannet går den ned i et bekkeinntak og overføres til Sisovatnet. Elva er en del av reguleringen i forbindelse med Siso kraftverk. Øvrevatnet ligger øverst i en dal som heter Norddalen og vannet renner ut i en elv som heter Laksåga, denne går gjennom dalen. Nedenfor Øvrevatnet ligger Mellomvatnet og nedenfor dette igjen ligger Nedrevatnet. Laksåga renner ut i innsjøen Øvervatnet som er en del av Sulitjelmavassdraget.

Rett øst for vannet er det huler som viser at det i fjern geologisk fortid har vært en underjordisk elv i dette området.

Referanser 

Innsjøer i Fauske